Russia Kioviensis

Ucraini saeculo XX de rebus publicis administrandis quid putaverint (1993), p. 2; Fontes (1966), p. xxv; Documenta pontificum romanorum historiam Ucrainae illustrantia (1953), p. 679 seu  (Ucrainice Київська Русь, tr. Kyjivs'ka Rus' ; Albaruthenice Кіеўская Русь, tr. Kieuskaja Rus' ; Russice Киевская Русь, tr. Kievskaja Rus' ) fuit civitas libera Ruthenica antiqua, in Europa Orientali sita, Kioviam caput habens (ab anno 882), sic a saeculo undevicesimo appellata. 

Civitas illa, una politica gentium Slavicorum orientalium (atque nonnullarum gentium Finno-Ugricarum et Balticarum) dictio circa Kioviam sub potestate ducum dynastiae Ruricidarum, a fine saeculi noni ad medium saeculi tredecimi exsistebat. Tempore potestatis suae maximae a Mari Baltico et fontibus Duinae fluvii in septentrione ad Pontum Euxinum in meridie, et a Tyra fontibusque Vistulae fluminis in occidente ad paeninsulam Tamanicam in oriente terras tenuit. Fine saeculi decimi, cum Vladimirus I Magnus dux Kioviensis erat, religionem Christianam ut propriam accepit. Gradatim, ad medium saeculi duodecimi, civitas Ruthenica antiqua in multos ducatus sui iuris dissoluta est. Kiovia tamen usque ad annos invasionis Mongolo-Tatarorum (1237–1240) principalis Rutheniae urbs aestimabatur, et ducatus Kioviensis inter collectivas ducum Ruthenicorum possessiones manebat.

 Notae 

Nexus interni
 Magni duces Kiovienses
 Ruthenia
 Ucraina

 Nexus externi 

 Pagina de Russia Kioviensi Encyclopaediae Sovieticae Magnae editionis tertiae 
 Pagina de Russia Kioviensi Encyclopaediae Russicae Magnae 
 Pagina de Russia Kioviensi Encyclopaediae historiae Ucrainae 

Categoria:Antiquae civitates Europae
Categoria:Ruthenia